વાણી….. રીવા અને રાહુલની કલાસમેટ. બંનેથી દસેક વર્ષ મોટી. સ્ત્રી-સ્વાતંત્ર્યના બહાના હેઠળ વાણીએ લગ્ન કર્યાં ન હતાં. વિચિત્ર સ્વભાવને કારણે કલાસમાં બધાથી તરછોડાયેલી વાણીને માનવતાના ધોરણે રીવા મદદ કરતી. આથી વાણી તેના પર અધિકાર જમાવતી થઈ ગઈ હતી. લોકો જોડે અનેક પ્રકારની માનસિક તાણ વચ્ચે રહેતી વાણી આ પરિસ્થિતિમાંથી બહાર આવવા અનેક પ્રકારની ક્રિયા-પ્રક્રિયા અને યોગ-પ્રયોગનો આશરો લેતી અને રીવાને તેનો વિસ્તૃત અહેવાલ આપતી.